CELEX: 32019R0680
Language: hr
Date: 2019-04-30 00:00:00
Title: Uredba Komisije (EU) 2019/680 оd 30. travnja 2019. o izmjeni Priloga VI. Uredbi (EZ) br. 1223/2009 Europskog parlamenta i Vijeća o kozmetičkim proizvodima (Tekst značajan za EGP.)

2.5.2019   
               
               
                  HR
               
               
                  Službeni list Europske unije
               
               
                  L 115/3
               
            
         UREDBA KOMISIJE (EU) 2019/680
         оd 30. travnja 2019.
         o izmjeni Priloga VI. Uredbi (EZ) br. 1223/2009 Europskog parlamenta i Vijeća o kozmetičkim proizvodima
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1223/2009 Europskog parlamenta i Vijeća od 30. studenoga 2009. o kozmetičkim proizvodima (1), a posebno njezin članak 31. stavak 2.,
         budući da:
         
                     (1)
                  
                  
                     Znanstveni odbor za sigurnost potrošača (SCCS) u svojem je mišljenju od 30. srpnja 2018. (2) („mišljenje SCCS-a”) zaključio da je tvar Phenylene Bis-Diphenyltriazine sigurna za uporabu kao UV-filtar u proizvodima za zaštitu od sunca i drugim kozmetičkim proizvodima u najvećoj koncentraciji od 5 % te da je njezina uporaba sigurna samo u proizvodima koji se nanose na kožu, a ne u proizvodima koji udisanjem mogu dovesti do izloženosti.
                  
               
                     (2)
                  
                  
                     S obzirom na to mišljenje SCCS-a te kako bi se uzeo u obzir tehnički i znanstveni napredak, uporabu tvari Phenylene Bis-Diphenyltriazine kao UV-filtra u kozmetičkim proizvodima trebalo bi odobriti u najvećoj koncentraciji od 5 %, osim u primjenama koje udisanjem mogu dovesti do izloženosti pluća krajnjih korisnika.
                  
               
                     (3)
                  
                  
                     Prilog VI. Uredbi (EZ) br. 1223/2009 trebalo bi stoga na odgovarajući način izmijeniti.
                  
               
                     (4)
                  
                  
                     Mjere predviđene ovom Uredbom u skladu su s mišljenjem Stalnog odbora za kozmetičke proizvode,
                  
               DONIJELA JE OVU UREDBU:
         
            Članak 1.
            Prilog VI. Uredbi (EZ) br. 1223/2009 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. travnja 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 342, 22.12.2009., str. 59.
         
         
            (2)  SCCS/1594/18.
      
      
         
            PRILOG
            U Prilogu VI. Uredbi (EZ) br. 1223/2009 dodaje se sljedeći unos:
            
               
                            
                        
                        
                           Identifikacija tvari
                        
                        
                           Uvjeti
                        
                        
                            
                        
                     
                           Referentni broj
                        
                        
                           Kemijski naziv/INN/XAN
                        
                        
                           Naziv iz glosara uobičajenih sastojaka
                        
                        
                           CAS broj
                        
                        
                           EZ broj
                        
                        
                           Vrsta proizvoda, dijelovi tijela
                        
                        
                           Najveća koncentracija u gotovom pripravku
                        
                        
                           Ostalo
                        
                        
                           Tekst uvjeta primjene i upozorenja
                        
                     
                           a
                        
                        
                           b
                        
                        
                           c
                        
                        
                           d
                        
                        
                           e
                        
                        
                           f
                        
                        
                           g
                        
                        
                           h
                        
                        
                           i
                        
                     
                           „31
                        
                        
                           3,3′-(1,4-fenilen)bis(5,6-difenil-1,2,4-triazin)
                        
                        
                           Phenylene Bis-Diphenyltriazine
                        
                        
                           55514-22-2
                        
                        
                           700-823-1
                        
                        
                            
                        
                        
                           5 %
                        
                        
                           Ne koristiti u primjenama koje udisanjem mogu dovesti do izloženosti pluća krajnjih korisnika.”